Faida na madhara ya teknologia katika shule za sekondari

Insha:
FAIDA NA MADHARA YA TEKNOLOJIA KATIKA SHULE ZA SEKONDARI
Teknolojia ni vifaa vilivyotengenezwa kwa maarifa ya kisayansi yaliyowekwa katika matumizi ya vitu kama vile mitamba katika mawasiliano, ufundi, kilimo na kadhalika. 
Hata hivyo teknolojia hutumika sehemu tofauti tofauti ikiwemo shuleni, ofisini na hata majumbani mwetu.
Teknolojia katika upande wa masomo katika shule za sekondari imechangia pakubwa mno. Ni dhahiri shairi kuwa teknolojia imepanua mfumo wa elimu. Wanafunzi hawana budi kufanya utafiti katika masomo yao kupitia kompyuta, utafiti huo katika intaneti huwajuza mambo mengi mno na kuwafahamisha zaidi.
Fauka ya hayo, teknolojia imewafanya wanafunzi kutangamana na shule zengine kupitia intaneti. Badala ya kuchukua usafiri na kusafiri hadi kwenye shule nyingine kwa nia ya masomo au kushiriki kwenye mjadala, intaneti imewezesha urahisi wa 'online classes na hata 
Online forums ikipunguza gharama na kupoteza kwa wakati.
Hata hivyo, teknolojia imewawezesha wanafunzi kuendeleza masomo ya kiufundi. Somo la kilimo imewarahisisha wanafunzi na vifaa kama vile matrakta katika kilimo. Hii ikichangia pakubwa kwa kumwezesha mwanafunzi kutia juhudi nakupenda zaidi somo hilo kwani mambo ni mteremko.
Kutokana na faida hizi, teknolojia pia huchangia kwa kuleta madhara katika shule za sekondari. Madhara yenyewe ni kuwa, mwanafunzi badala ya kufanya utafiti mwafaka kuhusiana na elimu, ataingia katika mitandao mengine kama Facebook, Instagram na kujihusisha katika mambo ambayo yatamtatiza katika masomo yake. 
Kutokana na tarakilishi, mwanafunzi ameweza kufuma uwerevu wa kubadilisha matokeo yake. Unaweza kupata mwanafunzi amefeli katika masomo yake na njia mwafaka ya kuwaridhisha wazazi wake ni kubadilisha matokeo yake na kupeleka matokeo yasiyo sahihi ili kujinusuru. Kupitia teknolojia hii tunapata kuwa imesababisha madhara. 
Bila kusahau kuwa teknolojia imechangia wanafunzi wengi kuingia na simu shuleni. Kutokana na mitandao inamlazimu mwanafunzi yuyu huyu kutumia simu shuleni ambapo atakuwa anakiuka sheria za shule na hata kujipotosha.
Kulingana na madhara na faida za teknolojia tunapata kuona licha ya matokeo hayo, teknolojia
inachangia pakubwa kimaendeleo.